Lectio Divina                               เมษายน 2020

 **“**จงมีหน้าตายิ้มแย้ม**”**

(บสร 35:8)

**“**อย่ากลัวเลยข้าพเจ้ารู้ว่าท่านกำลังมองหาพระเยซูผู้ถูกตรึงบนไม้กางเขน

พระองค์มิได้ประทับอยูที่นี่เพราะทรงกลับคืนพระชนมชีพแล้ว

(มธ.28:5-6)

**Lectio (**พระเจ้าตรัสอะไร**)**

28 1หลังจากวันสับบาโตaเช้าตรู่ของวันต้นสัปดาห์ มารีย์ชาวมักดาลาและมารีย์อีกผู้หนึ่งbไปดูพระคูหาc 2บัดนั้นได้เกิดแผ่นดินไหวอย่างรุนแรง ทูตสวรรค์ขององค์พระผู้เป็นเจ้าลงจากสวรรค์เข้าไปกลิ้งหินออกและนั่งบนหินนั้น 3ใบหน้าของทูตสวรรค์แจ่มจ้าเหมือนสายฟ้า อาภรณ์ขาวราวหิมะ 4ทหารยามตกใจกลัวทูตสวรรค์จนตัวสั่นหน้าซีดเหมือนคนตาย

5ทูตสวรรค์กล่าวแก่สตรีทั้งสองคนว่า “อย่ากลัวเลย ข้าพเจ้ารู้ว่าท่านกำลังมองหาพระเยซู ผู้ถูกตรึงบนไม้กางเขน 6พระองค์มิได้ประทับอยู่ที่นี่ เพราะทรงกลับคืนพระชนมชีพแล้วตามที่ตรัสไว้ มาซิ มาดูที่ที่เขาวางพระองค์dไว้ 7แล้วจงรีบไปบอกบรรดาศิษย์ว่า ‘พระองค์ทรงกลับคืนพระชนมชีพจากบรรดาผู้ตายแล้ว พระองค์เสด็จล่วงหน้าท่านไปในแคว้นกาลิลี ท่านจะพบพระองค์ที่นั่น’ นี่คือข่าวดีที่ข้าพเจ้าแจ้งแก่ท่าน”

8สตรีทั้งสองคนมีทั้งความกลัวและความยินดีอย่างยิ่ง รีบออกจากพระคูหาeวิ่งไปแจ้งข่าวแก่บรรดาศิษย์ของพระองค์

พระเยซูเจ้าทรงสำแดงพระองค์แก่สตรีทั้งสองคน

9ทันใดนั้น พระเยซูเจ้าเสด็จมาพบสตรีทั้งสองคน ตรัสว่า “จงยินดีเถิด” ทั้งสองคนจึงเข้าไปใกล้ กอดพระบาทนมัสการพระองค์ 10พระเยซูเจ้าตรัสว่า “อย่ากลัวเลย จงไปแจ้งข่าวแก่พี่น้องของเราให้ไปยังแคว้นกาลิลี เขาจะพบเราที่นั่” (มธ 28:1-10)

ทำความเข้าใจพระวาจา

**@** การกลับคืนชีพ **-** ความครบถ้วนสมบูรณ์ของความเชื่อ

พระเยซูผู้กลับคืนชีพ เป็นผู้ทำให้แผนการนิรันดรของพระบิดาเจ้าสวรรค์เป็นจริงขึ้นมา แผนการนั้นก็คือ การสถาปนาสัมพันธภาพแห่งความสนิทสัมพันธ์ ระหว่างองค์พระผู้สร้างกับมนุษยชาติ วิธีสร้างสัมพันธภาพที่ถูกต้องก็คือความเชื่อ การกลับคืนชีพจึงเป็นพื้นฐานของชีวิตความเป็นอยู่ของมนุษย์ ทำให้สัมพันธภาพอันเป็นองค์ประกอบของการเป็นมนุษย์ของเราเป็นจริงขึ้นมา ทำให้เหตุการณ์ต่าง ๆ ทางประวัติศาสตร์เกิดขึ้น และยืนยันสภาพความเป็นจริงของ “beatific Vision” ที่ได้เกิดขึ้นแล้ว พระเยซูเจ้าทรงเป็นเจ้านายแห่งประวัติศาสตร์ พระองค์คือ “พระผู้ช่วยให้รอดพ้น” ผู้ซึ่งปลดปล่อยโลกให้เป็นอิสระจากความชั่วทั้งปวง

@ การกลับคืนชีพของพระเยซูเจ้า **-** ความครบถ้วนสมบูรณ์ของประวัติศาสตร์

ผู้ที่เชื่อจะไม่ตาย มนุษย์มองเห็นตนเองในทุกมิติ ทั้งสภาพชีวิตบนโลกและการมีส่วนร่วมในความเป็นอมตะของพระเจ้า การกลับคืนชีพของพระเยซูเจ้าเป็นหลักประกันว่า แผนการของพระเป็นเจ้าสำเร็จสมบูรณ์ ทำให้หมู่คณะพระตรีเอกภาพกับหมู่คณะของมนุษย์เป็นครอบครัวเดียวกัน รวม“สหพันธ์นักบุญ”เข้ามาอยู่ในครอบครัวนี้ด้วย นั่นคือ การกลับคืนชีพของพระเยซูเจ้าเป็นกระแสเรียกของมนุษย์ สัมพันธภาพกับพระเป็นเจ้าและสัมพันธภาพกับผู้อื่นเป็นสิ่งเดียวกัน การกลับคืนชีพของพระเยซูเจ้าเป็นความครบถ้วนสมบูรณ์ของประวัติศาสตร์แห่งความรอดพ้นและเป็นบทคัดย่อของพระคริสตเจ้าทั้งครบ พระศาสนจักรเป็นที่ชุมนุมของผู้ที่กลับคืนชีพแล้วทุกคน รวมทั้งสัมพันธภาพทุกรูปแบบของมนุษย์ด้วย

 ในวิชาคำสอนมีพูดถึงวาระสุดท้ายของโลก การสิ้นสุดของประวัติศาสตร์สากล เมื่อทุกคนจะกลับคืนชีพพร้อมกับพระคริสตเจ้า และ *“*พระเจ้าจะเป็นทุกอย่างในทุกคน*”* เวลาขั้นกลางระหว่างความตายกับการสิ้นโลกก็จะหมดลงด้วย ประเด็นเรื่องการกลับคืนชีพครอบคลุมทุกประสบการณ์ทางประวัติศาสตร์ เช่น ความตาย การพิพากษา สวรรค์ ไฟชำระ นรก ทุกอย่างถูกมองในบริบทของการทำชีวิตให้สอดคล้องกับพระคริสตเจ้า การกลับคืนชีพของพระเยซูเจ้าให้ความสว่างแก่ผลของเหตุการณ์การช่วยให้รอดพ้น ซึ่งเป็นไปตามแผนการของพระเป็นเจ้า

@ การกลับคืนชีพ **-** ความครบถ้วนสมบูรณ์ของความยินดี

พระวาจาเป็นคำสัญญา “ เครื่องบูชาของผู้ชอบธรรมเป็นที่พอพระทัยขององค์พระผู้เป็นเจ้า พระองค์จะไม่ทรงลืมเครื่องบูชานี้เลย จงถวายเกียรติแด่องค์พระผู้เป็นเจ้าด้วยใจกว้าง อย่าตระหนี่ผลิตผลแรกจากผลงานที่ท่านทำ ทุกครั้งที่ท่านถวายเครื่องบูชา จงมีหน้าตายิ้มแย้ม จงถวายรายได้หนึ่งในสิบส่วนด้วยความยินดี...เพราะองค์พระผู้เป็นเจ้าประทานบำเหน็จตอบแทนเสมอ พระองค์จะประทานรางวัลให้ท่านถึงเจ็ดเท่า” (บสร 35:6-10)พระวรสารโดยนักบุญมาระโก ยืนยันด้วยพระวาจาของพระเยซูเจ้าว่า “เราบอกความจริงกับท่านว่า ไม่มีใครที่ละทิ้งบ้านเรือน พี่น้องชายหญิง บิดามารดา บุตรหรือไร่นาเพราะเห็นแก่เรา และเพราะเห็นแก่ข่าวดี 30จะไม่ได้รับการตอบแทนร้อยเท่าในโลกนี้ เขาจะได้บ้านเรือน พี่น้องชายหญิง มารดา บุตร ไร่นา พร้อมกับการเบียดเบียนและในโลกหน้าจะได้ชีวิตนิรันดร” (มก 10:29-30)

 “ในองค์พระคริสตเจ้านั้น พระเทวภาพบริบูรณ์eสถิตอยู่ในสภาพมนุษย์ที่สัมผัสได้10และท่านได้รับความบริบูรณ์ในพระองค์ผู้ทรงเป็นประมุขแห่งบรรดาเทพผู้ทรงเดชานุภาพและเทพผู้ทรงอำนาจทั้งสิ้น

11ในองค์พระคริสตเจ้า ท่านเข้าสุหนัตอย่างแท้จริงมิใช่จากการกระทำของมนุษย์gแต่เป็นการเข้าสุหนัตที่มาจากพระคริสตเจ้าh เพื่อสลัดวิสัยบาปตามธรรมชาติมนุษย์ทิ้งเสีย 12เมื่อรับศีลล้างบาป ท่านทั้งหลายถูกฝังพร้อมกับพระคริสตเจ้าและกลับคืนชีพพร้อมกับพระองค์ด้วยความเชื่อในพระเดชานุภาพของพระเจ้า ผู้ทรงบันดาลให้พระคริสตเจ้ากลับคืนพระชนมชีพจากบรรดาผู้ตาย 13ในอดีตท่านตายแล้วเพราะการล่วงละเมิดและไม่ได้เข้าสุหนัตทางกาย แต่พระเจ้าiโปรดให้ท่านjมีชีวิตพร้อมกับพระคริสตเจ้า โดยทรงให้อภัยการล่วงละเมิดทั้งหลายของเราk14พระองค์ทรงยกเลิกหนี้สินที่เรามีต่อบทบัญญัติซึ่งกล่าวหาเรา โดยทรงยกหนี้สินนั้นไปจากเรา และตรึงไว้กับไม้กางเขนl 15พระองค์ยังทรงปลดอำนาจของเทพนิกรนายผู้ทรงเดชานุภาพ และเทพนิกรอำนาจลงเสีย และทรงบังคับให้เทพเหล่านั้นเข้าขบวนแห่เฉลิมฉลองชัยชนะของพระคริสตเจ้าต่อหน้ามหาชน” (คส 2:9-15)

**Meditatio (**พระวาจาตรัสกับฉันวันนี้**)**

**@** คำว่า “จงมีหน้าตายิ้มแย้ม” พบอยู่ในหนังสือบุตรสิรา ในตำแหน่งที่ไม่ควรจะอยู่ กล่าวคือ ผู้เขียนพูดเรื่องการนำรายได้หนึ่งในสิบส่วนมาถวายแด่พระเจ้าในพระวิหาร ถามว่าใครจะมี “หน้าตายิ้มแย้ม”เมื่อเห็นใบทวงหนี้ส่งมาให้ แต่ในบริบทนี้ เป็นภาษีศักดิ์สิทธิ์ คือต้องถวายหนึ่งในสิบของพืชผลแรก ดังนั้น ผู้ถวายจึงมี “หน้าตายิ้มแย้ม”ได้ เพราะเป็นสิ่งของที่ถวายแด่พระเจ้า” (Erio Castellucci: Con occhio contento” (Siracide 35:8)

@ Gustavo De Ravignan นักบุญองค์หนึ่งของคณะเยซูอิตป่วยหนัก มีคนถามท่านว่า “เป็นอย่างไรบ้าง” ท่านตอบว่า Gustavo De Ravignan ไม่สบาย แต่พระเจ้าทรงสบายดี”

@ ท่านบุญราศี Giacomo Alberione กล่าวว่า “จงยกสายตามองสวรรค์อยู่บ่อยๆ” พระวาจาของพระเจ้าให้มุมมองที่งดงามของชีวิต ด้วยการเปิดเผยแผนการของพระเจ้าให้เราทราบ

@ คำว่า“ตายในพระคริสตเจ้า” จะมีความหมายก็ต่อเมื่อสัมพันธ์กับการสิ้นพระชนม์ของพระเยซูเจ้า ซึ่งการตายของมนุษย์ทำให้ความกลมกลืนกับพระคริสตเจ้าเป็นจริงขึ้นมา พระเยซูผู้ถูกตรึงกางเขนเป็นพื้นฐานแบบอย่างของการตายเพื่อช่วยคนอื่นให้รอดพ้น ซึ่งหมายความว่า มนุษย์ต้องผ่านความตายเช่นเดียวกับพระเยซูเจ้า เพื่อจะได้กลับคืนชีพ การตายในพระคริสตเจ้าทำให้การสิ้นพระชนม์ของพระเยซูเจ้าบรรลุขั้นสมบูรณ์ การตายในพระคริสตเจ้าคือการเชื่อในแผนการนิรันดรขององค์พระผู้เป็นเจ้า ความตายมีลักษณะที่ช่วยให้รอดพ้นและเป็นเวลาแห่งพระหรรษทาน มีแง่มุมที่น่าเศร้า กล่าวคือ สุขภาพเสื่อมถอย ส่งผลให้ความรักของบิดามารดาและเพื่อนฝูงไม่มีประสิทธิภาพ ยาและทรัพย์สินกลับเป็นสิ่งไร้ประโยชน์ สิ่งเดียวที่ยังคงอยู่ก็คือ สัมพันธภาพกับพระเป็นเจ้า

**Oratio (**พระวาจาทำให้ฉันภาวนา**)**

ขอโทษ “ไม่มีใครที่ละทิ้งบ้านเรือน พี่น้องชายหญิง บิดามารดา บุตรหรือไร่นาเพราะเห็นแก่เรา และเพราะเห็นแก่ข่าวดี 30จะไม่ได้รับการตอบแทนร้อยเท่าในโลกนี้ เขาจะได้บ้านเรือน พี่น้องชายหญิง มารดา บุตร ไร่นา พร้อมกับการเบียดเบียนและในโลกหน้าจะได้ชีวิตนิรันดร (มก 10:29-30) บางครั้ง หน้าตาฉันบูดบึ้ง เพราะฉันไม่ยอมรับพระพรของพระเจ้า และยกท่อนซุงที่ขัดขวางความสุข ความยินดีออกไป

ขอบคุณ “ข้าแต่พระเจ้า พระองค์ทรงตรวจสอบและรู้จักข้าพเจ้า

...........พระองค์ทรงตรวจสอบเมื่อข้าพเจ้าเดินทางและหยุดพัก ทรงทราบหนทางทั้งหมดของข้าพเจ้า.....ข้าพเจ้าขอบคุณพระองค์ที่ทรงสร้างข้าพเจ้าให้เป็นดังปาฏิหาริย์” (สดด 139) สายพระเนตรของพระเจ้าทรงมองเราด้วยความพึงพอใจ หากเราไม่ทำตนให้เป็นงานชิ้นโบว์แดงของพระองค์ เราจะทำให้พระองค์ต้องขัดเคืองพระทัย เพราะจะเป็นเหมือนการทำให้พระองค์เข้าใจว่า พระองค์ทรงประสบความล้มเหลวในการสร้างเรามา แต่ความจริงมิใช่เช่นนั้น

ขอพรพระจิตเจ้า หน้าตาจะยิ้มแย้ม เมื่อเราต่อต้านการประจญที่ต้องการให้เราเจริญชีวิตอย่างผิวเผิน การมองจะกลับเป็นการพิศเพ่งภาวนา จำเป็นต้องเสริมพลังแก่สายตาของเรา ต้องใส่แว่นสำหรับคนที่มีสายตาสั้น เพื่อเขาสามารถมองเห็นขอบฟ้าอันกว้างใหญ่ที่พระเจ้าทรงสร้างสำหรับเรา ต้องใส่แว่นสำหรับคนที่มีสายตายาว เพื่อเขาสามารถมองเห็นความมั่งคั่งที่พระเจ้าทรงสงวนไว้ให้ เป็นพระจิตเจ้าที่ทำให้เราเข้าใจ จดจำ และประทานพละกำลังให้กับเรา

**Contemplatio** (พระวาจาของพระเจ้าสำเร็จเป็นจริง)

 “แล้วข้าพเจ้าเห็นฟ้าใหม่และแผ่นดินใหม่ เพราะฟ้าและแผ่นดินเดิมสูญหายไป” (วว 21:1) “ข้าพเจ้าคิดว่า ความทุกข์ทรมานในปัจจุบันเปรียบไม่ได้เลยกับพระสิริรุ่งโรจน์ที่จะทรงบันดาลให้ปรากฏแก่เรา เพราะสรรพสิ่งต่างกำลังรอคอยอย่างกระวนกระวาย เพื่อพระเจ้าจะได้ทรงบันดาลให้บรรดาบุตรของพระองค์ปรากฏในพระสิริรุ่งโรจน์ ....ในความหวังว่าจะได้รับการปลดปล่อยให้เป็นอิสระ”(รม 8:18-25)

**Communicatio (**นำพระวาจาไปปฏิบัติ**)**

บุญราศี โยเซฟ อัลลามาโน ผู้ตั้งคณะนักบวชธรรมทูต คอนโซลา-ตา กล่าวกับสมาชิกในคณะของท่านว่า “ในอาทิตย์ปัสกานี้ พระศาสนจักรปรารถนาให้เรามีความร่าเริง ดูเหมือนว่า พระศาสนจักรให้ความสำคัญโดยเฉพาะกับความร่าเริงยินดี พ่อก็ขอพูดเช่นเดียวกันว่า อย่าให้ใครทำหน้าหงิกหน้างอเลย จงร่าเริงยินดีเสมอ ให้มีใบหน้ายิ้มแย้มแจ่มใส ความร่าเริงเป็นคุณธรรมที่งดงาม พระเจ้าทรงรักผู้ทำสิ่งต่างๆ ด้วยความยินดี พระองค์ทรงปรารถนาให้เรายินดีทุกวันตลอดปี ในยามหลับนอนด้วย เหมือนเด็กน้อยเวลานอน มักจะมีใบหน้างดงามและมีรอยยิ้ม” (Giuseppe Allamano,Conferenza III,231)

 ความร่าเริงเป็นคุณธรรมที่ต้องมี ร่าเริงเท่าไรก็ไม่พอ เป็นความจริงที่ว่า บางครั้งความสนุกสนานเกิดขึ้นในวงสนทนาที่พูดตลกด้วยถ้อยคำไม่สุภาพ แต่ความร่าเริงแท้จริง จากใจและสติปัญญาไม่มีคำว่าเกินไป พระอาจารย์เจ้าของเราทรงรักและชอบคนที่ร่าเริง นิสัยร่าเริงสร้างความประทับใจแก่บุคคลรอบข้าง ดังนั้น ต้องร่าเริงเสมอเพราะความรักต่อเพื่อนมนุษย์ด้วย จำเป็นอย่างยิ่งที่ต้องให้คนอื่นพูดถึงเราว่า “ธรรมทูตเหล่านั้นได้ละทิ้งบ้านช่อง ญาติพี่น้องและเพื่อนพ้องของตน แต่พวกเขาก็มีใจร่าเริงเบิกบาน บรรดาอัครสาวกได้รับการทรมานเพราะความรักต่อพระเจ้า และพวกเขาก็รู้สึกยินดีและมีความสุข ถ้ามีคนเอาไม้มาเฆี่ยน ฉันย่อมรู้สึกเจ็บเป็นธรรมดา แต่ฉันก็รู้สึกยินดีรับการเฆี่ยนนั้น เพราะความรักต่อพระเจ้า” (Giuseppe Allamano, III,557; II 411)

๑๑๑๑๑๑๑๑๑